text: Nummerplader til flugtbil fundet
  19 oktober 2011 kl. 09.23
  Politiet er fortsat på jagt efter den farlige forbryder, Kasper Leif Smedegaard Knudsen, der begik hjemmerøveri mod en familie i Horsens fredag morgen.
  Kasper Leif Smedegaard Knudsen stak af i familiens bil, og nu er nummerpladerne til bilen fundet på en anden bil, der stod parkeret i Århus.
  Natten til fredag overfaldt Kasper Leif Smedegaard Knudsen to politibetjente på Hovedvejen i Hedensted, da han forulykkede med en bil. Han overfaldt betjentene med peberspray og spark, da de kom til uheldsstedet.
  Kasper Leif Smedegaard Knudsen sættes også i forbindelse med et væbnet røveri mod supermarkedet Lidl i Skjern.
  Han dræbte for 12 år siden en Bandidos-rocker i Horsens.
  Kasper Leif Smedegaard Knudsen betegnes af politiet som farlig. Han er bevæbnet med en pistol.
  